**Yury Holub** ( belaruscha: *Юрый Аляксандравіч Голуб*; 1996-yil 16-aprelda Belarus Respublikasining Mogilyov viloyatida tug'ilgan) – belaruslik koʻzi ojiz chang'ichi va biatlonchi. Toʻrt karra Pxyonchxan - 2018 olimpiadasi sovrindori, ikki karra chempion (2022) va jahon chempionatining bronza medali sohibi (2017). Belarus Respublikasida xizmat ko'rsatgan sport ustasi.

Tarjimai holi
-------------

Yury Holub 1996-yil 16-aprelda Gluskda tugʻilgan.

Glusk shahridagi 2-sonli o'rta maktabda o'qigan, keyin Belarus davlat pedagogika universitetiga o'qishga kirgan. 2018-yilgi paralimpiya o'yinlarida ishtirok etayotgan paytida Holub BDPU magistratura talabasi edi.

Sport bilan bir qatorda musiqaga ham qiziqadi.

Faoliyati
---------

Otasi sababli olti yoshida chang'i uchishni boshlagan. Oʻzining aytishiga qaraganda, u ikkinchi kursda o'qib yurganida tasodifan murabbiy bilan uchrashib qolgan va shu tarzda sportga kirib kelgan.

2016-yilda Vuokattida bo'lib o'tgan chamgʻi sporti boʻyicha jahon chempionatidagi ishtirok bilan Belarus terma jamoasi safida debyut qilgan. O'sha yili Belarus chempionatida g'olib boʻlgan.

2017-yilda birinchi marta nogironligi boʻlgan shaxslar oʻrtasida changʻi sporti bo'yicha jahon chempionatida ishtirok etdi. Finsterauda boʻlib oʻtgan chempionatda 10 km masofaga erkin usulda yugurish boʻyicha bronza medalini qoʻlga kiritdi. Shuningdek, 20 km masofaga klassik uslubda yugurishda to'rtinchi, estafetada beshinchi, sprintda yettinchi va 7,5 kmga biatlon poygasida sakkizinchi o'rinni egalladi.

2018-yil mart oyida Pxyonchxandagi paralimpiya o'yinlarida oʻz ishtirokini boshlagan. Yury Holub ko'zi ojiz biatlonchilar va tramplindan sakrovchilar oʻrtasidagi musobaqalarda qatnashgan. Biatlonda ikkita medalni qo'lga kiritgan: 12,5 km poygada oltin va 7,5 km poygada kumush. Gʻoliblikni qoʻlga kiritgan musobaqasida 39 marraga yetib kelish uchun 39 daqiqa sarflagan. Mazkur koʻrsatkich 2-oʻrindagi sportchinikidan 2,7 soniyaga yaxshiroq boʻlgan. Qishki olimpiya o'yinlarida gʻolib boʻlgan kuni sportchini Belarus Respublikasi Prezidenti Aleksandr Lukashenko shaxsan tabriklagan.

20 km masofaga chang'i poygasida Holub ikkinchi o'rinni egallagan. 10 km masofada o'tkazilgan bahslarda esa bronza medalni qo'lga kiritgan. Shuningdek, u biatlon bo'yicha jamoaviy estafetada to'rtinchi o'rinni va klassik sprintda to'qqizinchi o'rinni egallagan. Pxyonchxandagi paralimpiya o'yinlari natijalariga ko'ra, Yury Holub Mogilyev viloyatida yilning eng yaxshi sportchilaridan biri deb topilgan.

2020-yilda Holub ko‘zi ojiz sportchilar o‘rtasida biatlon bo‘yicha „Blur globus" sovrinini qo‘lga kiritgan.

2022-yilning yanvar oyida Lillexamerda boʻlib oʻtgan changʻi poygasi bo'yicha paralimpiyachilar o'rtasidagi jahon chempionatida Yury Holub gid Vladimir Chepelin bilan birgalikda 6 km va 12,5 km masofalarda o'tkazilgan poygada ikkita oltin medalni qoʻlga kiritgan.


1. 1 2 3  „Cross-Country Skiing | Athlete Profile: Yury HOLUB - Pyeongchang 2018 Paralympic Winter Games" (en).  www.pyeongchang2018.com. 2018-yil 23-martda asl nusxadan arxivlangan. Qaraldi: 2018-yil 23-aprel.
2. 1 2 3  „Yury Holub - Nordic Skiing | Paralympic Athlete Profile" (en). *International Paralympic Committee*. 2021-yil 3-noyabrda asl nusxadan arxivlangan. Qaraldi: 2022-yil 31-may.
3. 1 2  „Профиль спортсмена". 2018-yil 13-martda asl nusxadan arxivlangan. Qaraldi: 2018-yil 23-aprel.
4. ↑  „Юрий Голуб принес Беларуси второе золото на Паралимпиаде в Пхенчхане". 2018-yil 13-martda asl nusxadan arxivlangan. Qaraldi: 2018-yil 23-aprel.
5. ↑  „Лукашенко поздравил Юрия Голуба с завоеванием золота на Паралимпиаде в Пхенчхане". 2018-yil 16-martda asl nusxadan arxivlangan. Qaraldi: 2018-yil 23-aprel.
6. ↑  „Musical inspiration keeps Yury Holub on target" (en). *International Paralympic Committee* (2020-yil 24-aprel). 2021-yil 5-noyabrda asl nusxadan arxivlangan. Qaraldi: 2022-yil 31-may.
7. ↑  „Белорус Юрий Голуб завоевал второе золото паралимпийского ЧМ по лыжным видам спорта" (ru). *Белта* (2022-yil 16-yanvar). 2022-yil 25-yanvarda asl nusxadan arxivlangan. Qaraldi: 2022-yil 31-may.